钦定古今图书集成/明伦汇编/官常典/第537卷 > 李远
## 钦定古今图书集成/明伦汇编/官常典/第537卷 > 李远

按《明外史丘福传》：“远，怀远人。父实，为蔚州卫指挥佥
事。远嗣官，燕王攻蔚州，远与指挥王忠举城降。南军
驻德州，运道出徐沛间，远以轻兵六千，伪为南军袍
铠，人插柳一枝于背，径济宁沙河，至沛，无觉者，焚粮
舟数万而还。河水尽热，南将袁宇三万骑来追，伏兵
击斩万人。燕军驻蠡县，远分哨至槁城，遇德州裨将”
葛进步骑万馀，乘冰渡滹沱河，及其半渡击之。进系
马林间，以步兵接战。远引却诱之，而分兵出其后，解
所系马前奋击。进失马，遂大败，斩首四千，获马千匹。
王赐书嘉劳曰：“将军以轻骑八百，破敌数万，出奇应
变，虽古名将不过也。”累功为都督佥事，封安平侯，食
禄千石，予世券。远沈毅有胆略，言论激昂，自许忠义。

壮。”子安嗣爵。